વાસ્તવમાં, છૂટાછેડાની અરજી દાખલ કરવાના બે દિવસ પહેલા જ તેજપ્રતાપ યાદવ વૃંદાવન ગયા હતા. તેજપ્રતાપે ત્યાંથી ગાયો સાથે વાંસળી વગાડતો પોતાનો એક વીડિયો પણ સોશિયલ મીડિયા પર શેર કર્યો હતો. તેજ પ્રતાપ યાદવ આ પહેલા પણ કૃષ્ણના વેશમાં આ પ્રકારના વાંસળી વગાડતા પોતાના ફોટા શેર કરી ચૂક્યા છે. મીડિયામાં ચાલી રહેલા સમાચારો અનુસાર જણાવવામાં આવી રહ્યુ છે કે વૃંદાવનમાં જ તેજ પ્રતાપ યાદવની મુલાકાત કોઈ બાબા સાથે થઈ અને ત્યારબાદ પાછા આવતા જ તેમણે છૂટાછેડાની અરજી દાખલ કરી દીધી. માનવામાં આવી રહ્યુ છે કે આ બાબાની સલાહ પર જ તેજ પ્રતાપે છૂટાછેડાની અરજી દાખલ કરી છે.